**KREDITIRANJE SJETVE I STOČARSKE PROIZVODNJE U OPĆINI ERNESTINOVO**

Općina Ernestinovo potpisala je Sporazum o suradnji u provedbi projekta „Kreditiranje sjetve i stočarske proizvodnje“ s Osječko-baranjskom županijom.

Zaključivanjem Ugovora o poslovnoj suradnji sa Zagrebačkom bankom u kreditiranju proljetne sjetve i stočarske proizvodnje, Osječko-baranjska županija osigurala je povoljna financijska sredstva za poljoprivrednike, a to je jedan od bitnih čimbenika za njihovo poslovanje, kao i za mogućnost njihovog daljnjeg rasta i razvitka.

Korisnici kredita mogu biti fizičke osobe - obiteljska poljoprivredna gospodarstva koja su u sustavu PDV-a, trgovačka društva, poljoprivredne zadruge i obrtnici koji su upisani u Upisnik poljoprivrednih gospodarstava sa sjedištem ili prebivalištem na području Osječko-baranjske županije odnosno poljoprivredna proizvodnja mora se odvijati na području Osječko-baranjske županije.

Ovisno o vrsti namjene krediti mogu biti kratkoročni ili dugoročni. Kratkoročni krediti namijenjeni su za nabavu repromaterijala za sjetvu: sjeme, presadnice (za povrtlarske kulture), zaštitna sredstva i gnojivo za sjetvu, za vlastitu poljoprivrednu proizvodnju poslovnih subjekata i za nabavu grla za tov svinja. Dugoročni krediti namijenjeni su za nabavu rasplodnih junica i za nabavu grla za tov junadi. Ukupni kreditni potencijal prema predloženoj kreditnoj liniji je 5.000.000,00 kuna.

Najniži iznos pojedinačnog kredita je 5.000,00 kuna, a najviši iznos pojedinačnog kredita je 1.000.000,00 kuna. Maksimalni iznos pojedinačnog kredita za nabavu rasplodnih junica i za nabavu grla za tov iznosi 250.000,00 kuna, dok za nabavu rasplodnih junica maksimalni iznos kredita po grlu iznosi 12.000,00 kuna, za nabavu grla za tov junadi 4.000,00 kuna po grlu i za nabavu grla za tov svinja 400,00 kuna po grlu.

Krediti se odobravaju u kunama, u kreditnoj liniji Zagrebačke banke d.d. Redovna kamatna stopa iznosi: trezorski zapis na 91 dan plus 5,0 postotni poen godišnje, promjenjiva.

Osječko-baranjska županija uključil se u subvencioniranje redovne kamatne stope s dva postotna poena, a općina Ernestinovo sa dodatnih 0,5 postotna poena korisnicima kredita s područja općine. Korisnik kredita podmiruje razliku do visine ukupne redovne kamatne stope.

* [Javni poziv za prikupljanje zahtjeva za kreditiranje sjetve i stočarske proizvodnje na području Osječko-baranjske županije](http://www.obz.hr/hr/images/Javni_poziv_za_prikupljanje_zahtjeva_za_kreditiranje_sjetve_i_stocarske_proizvodnje_na_podrucju_OBZ.pdf)
* [Obrazac Zahtjeva za kreditiranje sjetve i stočarske proizvodnje na području Osječko-baranjske županije](http://www.obz.hr/hr/images/Obrazac_Zahtjeva_za_kreditiranje_sjetve_i_stocarske_proizvodnje_na_podrucju_OBZ.doc)
* [Izjava o korištenim potporama male vrijednosti](http://www.obz.hr/hr/images/Izjava_o_koristenim_potporama_male_vrijednosti2020.doc)
* [Izjava o povezanim subjektima](http://www.obz.hr/hr/images/Izjava_o_povezanim_osobama.doc)
* [Izjava o korištenim potporama male vrijednosti povezanih društava](http://www.obz.hr/hr/images/Izjava_o_koristenim_potporama_male_vrijednosti_povezanih_drustava2020.doc)
* [Izjava o nepostojanju duga prema zaposlenicima](http://www.obz.hr/hr/images/Izjava_o_nepostojanju_duga_prema_zaposlenicima.doc)
* [Privola za prikupljanje i obradu osobnih podataka](http://www.obz.hr/hr/images/Privola_za_prikupljanje_i_obradu_osobnih_podataka2020.doc)

<http://www.obz.hr/hr/index.php/krediti-u-poljoprivredi>